￼અમદાવાદ | ઉત્તર પશ્ચિમ રેલવેના અજમેર ડિવિઝનમાં અજમેર - મારવાડ સેક્શનમાં ટ્રેક ડબલિંગની કામગીરી ચાલી રહી છે. જેના પગલે 1 ઓક્ટોબર સુધી આ સેક્શનમાં ટ્રેન વ્યવહાર ખોરવાશે. 20 સપ્ટેમ્બરથી 1 ઓક્ટોબર સુધી અમદાવાદ - અજમેર એક્સપ્રેસ રદ કરાઈ છે જ્યારે કેટલીક ટ્રેનો બદલાયેલા રૂટ પર દોડાવાશે. જેમાં અમદાવાદ - જયપુર પેસેન્જર મારવાડ સુધી જશે અને મારવાડથી જયપુર વચ્ચે રદ રહેશે. જ્યારે આ સમય દરમિયાન પોરબંદર - દિલ્હી સરાય રોહિલ્લા - પોરબંદર એક્સપ્રેસ તેમજ પોરબંદર - મુજફ્ફરપુર - પોરબંદર એક્સપ્રેસ વાયા મારવાડ, જોધપુર, ફુલેરા થઈ દોડાવાશે.